Ορισμός μεταβατικής έδρας του Πρωτοδικείου Νάξου στην έδρα του Ειρηνοδικείου Θήρας.Άρθρο μονό 1.Ορίζεται μεταβατική έδρα του Πρωτοδικείου Νάξου στην έδρα του Ειρηνοδοκείου Θήρας για την εκδίκαση των πολιτικών και ποινικών υποθέσεων αρμοδιοτήτων Μονομελούς Πρωτοδικείου και Μονομελούς Πλημμελειοδικείου της περιφέρειας του παραπάνω Ειρηνοδικείου. 2.Το κατά την παράγραφο 1 μεταβατικό Μονομελές Πρωτοδικείο και Μεταβατικό Μονομελές Πλημμελειοδικείο συνεδριάζει στη μεταβατική του έδρα στη Θήρα στο Δικαστικό κατάστημα του Ειρηνοδικείου Θήρας τρείς (3) φορές το χρόνο, κατά τους μήνες Οκτώβριο, Ιανουάριο και Απρίλιο επί δύο συνεχείς ημέρες. 3.Εκκρεμείς πολιτικές και ποινικές υποθέσεις, οι οποίες υπάγονται στην αρμοδιότητα του Πρωτοδικείου Νάξου κατά την παράγραφο 1 του παρόντος και για τις οποίες μέχρι την ημερομηνία ενάρξεως των συνεδριάσεων αυτού στη μεταβατική του έδρα δεν έχει ορισθεί δικάσιμος εκδικάζονται στη μεταβατική αυτού έδρα. 4.Χρέη γραμματέα του κατά την παράγραφο 1 μεταβατικού Μονομελούς Πρωτοδικείου και Μεταβατικού Μονομελούς Πλημμελειοδικείου στη μεταβατική του έδρα στη Θήρα εκτελεί ο γραμματέας του Ειρηνοδικείου Θήρας. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος.